Wales.

Wales
Fyrstedømmet Wales (walisisk Cymru) er en halvøy i det sør-vestlige Storbritannia. Wales har et areal på ca. 20 768 km² og en befolkning på ca. 2 903 085 (2001). Hovedstaden heter Cardiff. Den britiske tronarvingen er kjent som Prince of Wales, men han har ingen politisk rolle i Wales.

Navnet «Wales» kommer fra det germanske ordet for «annerledes» (på samme måte som Vallonien og Valakia har fått sine navn).

Wales har ikke vært selvstendig siden 1282, da landet ble erobret av den engelske kongen. Wales har vært del av Storbritannia siden 1707 og ble styrt direkte fra London inntil 1999. Den keltiske egenarten er blitt beholdt og har ifra 1800-tallet dannet grunnlag for en nasjonalistisk bevegelse, Plaid Cymru, som i 1974 fikk to representanter i det britiske parlamentet. Nasjonalforsamlingen for Wales utgjør dagens styresmakt, men den har bare begrenset myndighet delegert fra det britiske parlamentet.

Det walisiske språk, kymrisk er et keltisk språk som er nært beslektet med bretonsk i Bretagne. Det snakkes av ca. 610 000, spesielt i det nordlige Wales, men også i resten av Wales og utenfor dets grenser.